**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο δεύτερο-ΛΑΟΙ ΣΤΟΝ ΠΕΡΙΓΥΡΟ ΤΟΥ ΒΥΖΑΝΤΙΝΟΥ ΚΡΑΤΟΥΣ**

**ΙΙ. Ο κόσμος του Ισλάμ κατά την περίοδο του Μεσαίωνα**

**1. Η εξάπλωση των Αράβων**

***α. Ίδρυση και αρχές του Ισλάμ***

🡺 Που οφειλόταν η εξάπλωση των Αράβων;

Οφειλόταν στην μεταστροφή των Αράβων στο Ισλάμ 🡪 μονοθεϊστική θρησκεία που ίδρυσε ο Μωάμεθ.

🡺 Τι γνωρίζετε για το Μωάμεθ και ποια η σχέση του με το Ισλάμ;

Ο Μωάμεθ ήταν οδηγός καραβανιών. Είχε γνωρίσει από κοντά το Χριστιανισμό και τον Ιουδαϊσμό. Επηρεασμένος από τις δύο αυτές θρησκείες, διακήρυξε τις αρχές της νέας θρησκείας, του Ισλάμ.

🡺 Τι ονομάζουμε Εγίρα;

Το έτος κατά το οποίο ο Μωάμεθ διώχτηκε από την πατρίδα του τη Μέκκα και κατέφυγε στη Μεδίνα ( 622 ). Το έτος αυτό καθιερώθηκε ως αφετηρία του χρονολογικού συστήματος των Αράβων. Εγίρα = αποδημία

🡺 Τι ήταν το Κοράνι και τι απαιτούσε από τους πιστούς ( Μουσλίμ );

*Το Κοράνι* που σημαίνει επί λέξει « λόγος θεού », ήταν το *ιερό βιβλίο* του Ισλάμ. Απαιτούσε από τους *Μουσλίμ*  να διαδώσουν το Ισλάμ με ιερό πόλεμο ( *τζιχάντ* ) κατά των απίστων. Το Κοράνι απαγόρευε να ασκηθεί καταναγκασμός στους Χριστιανούς και στους Ιουδαίους. Όσοι έπεφταν στον πόλεμο, πιστευόταν ότι γίνονταν μάρτυρες της πίστης και εξασφάλιζαν μια θέση στον Παράδεισο.

***β. Η επέκταση – Παράγοντες και συνέπειες***

🡺 Μάχη Γιαρμούκ

Οι Άραβες στη μάχη του Γιαρμούκ ( 636 ) συνέτριψαν το βυζαντινό στρατό, υπό την ηγεσία του χαλίφη ( τοποτηρητής και διάδοχος του Προφήτη ).

🡺 Ποιες άλλες περιοχές κατακτούν οι Άραβες στα πλαίσια του ιερού πολέμου;

Τις ρωμαϊκές και περσικές επαρχίες Παλαιστίνη, Συρία, Αίγυπτο, Μεσοποταμία και Περσία. Τα ανατολικά σύνορα του Βυζαντίου βαθμιαία υποχώρησαν στις παρυφές της Μ. Ασίας.

🡺 Ποιοι ήταν οι κυριότεροι παράγοντες των αραβικών κατακτήσεων;

- η εξάντληση Βυζαντινών και Περσών από τη μακροχρόνια πολεμική τους σύγκρουση.

- η έντονη αντίθεση μεταξύ του κέντρου και των ανατολικών επαρχιών του Βυζαντίου που παρέμειναν προσκολλημένες στην αίρεση του Μονοφυσιτισμού.

🡺 Χαλιφάτο = έτσι ονομάστηκε το αραβικό κράτος

**🡺 Περιοχές που κατακτήθηκαν επίσης από τους Άραβες:**

Καρχηδόνα

Μεγαλύτερο μέρος Ισπανίας

Στην ανατολή μέχρι την οροσειρά του Ταύρου

**🡺 Οι Άραβες διεκδικούν την κυριαρχία και στη Μεσόγειο θάλασσα:**

Βασισμένοι στην τεχνογνωσία και την ναυτική εμπειρία των παράκτιων πληθυσμών της Φοινίκης και της Αιγύπτου, ναυπήγησαν και οργάνωσαν έναν αξιόμαχο στόλο 🡺 έγιναν κύριοι της Κύπρου, της Ρόδου, της Κω, της Χίου, της Κυζίκου και πολιόρκησαν δύο φορές την Κωνσταντινούπολη. Τον 9ον αιώνα κατέκτησαν την Κρήτη και τη Σικελία.

**🡺 Πώς καταφέρνουν να αποκρούσουν οι Βυζαντινοί τους Άραβες;**

Με τη βοήθεια των απόρθητων τειχών της Βασιλεύουσας

Με τη χρήση του υγρού πυρός ( όπλο που κατέκαιγε τα εχθρικά πλοία ).

**🡺 Συνέπειες από τις αραβικές επιδρομές:**

Διάσπαση του μεσογειακού κόσμου

Εδαφική συρρίκνωση

Απώλεια σημαντικών αστικών κέντρων

Ερήμωση πολλών περιοχών της αυτοκρατορίας

Μείωση αγροτικής παραγωγής

Επηρεάστηκαν αρνητικά το εσωτερικό και εξωτερικό εμπόριο του Βυζαντίου